**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 16.05.2022.**

**OZNAKA POZIVA: FSEU.MMPI.01**

**ROK ZA ODGOVOR NA PITANJE (UzP): 01.02.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 21.01.2022. godine** | **DATUM ODGOVORA NA PITANJE: 28.01.2022. godine** |
|  | Imamo situaciju u kojoj je prijavitelj Grad i predmet ulaganja su oštećene lokalne ceste, pa ne znamo trebamo li mi dostavljati dokaz o vlasništvu? U uputama za prijavitelje stoji sljedeće: 2.6„9. Operacija se odnosi na infrastrukturne građevine, infrastrukturu i pogone u području prijevoza kao javna dobra u općoj uporabi koja su definirana posebnim zakonima i propisima i/ili na aktivnost čišćenja, dokazuje se Izjavom prijavitelja (Obrazac 2);Iznimno, ukoliko se operacije odnose na infrastrukurne građevine, infrastrukturu i pogone u području prijevoza koja nisu u pravnom režimu dobra u općoj uporabi; dokazuje se Dokazom o vlasništvu ili pravu korištenja infrastrukture i pogona, a koji mogu biti sljedeći: (I) izvadak iz zemljišne knjige iz kojeg je vidljivo da je prijavitelj vlasnik, nositelj prava građenja ili služnosti, (II)ugovor na temelju kojeg je prijavitelj stekao pravo vlasništva, pravo građenja ili pravo služnosti; (III) odluka nadležne državne vlasti na temelju koje je prijavitelj stekao pravo vlasništva, pravo građenja ili pravo služnosti; (IV) pisana suglasnost vlasnika na sve zahvate koji su predviđeni projektom, potpisana i ovjerena kod javnog bilježnika; te (V) svaki drugi pravni akt koji je dokaz o valjanoj pravnoj osnovi korištenja infrastrukture i pogona“ Trebamo li mi imati dokaz o vlasništvu svake prijavljene lokacije?  | Uputama za prijavitelje, točka 2.6 Prihvatljivost operacije, definirano je sljedeće:*"Operacija se odnosi na infrastrukturne građevine, infrastrukturu i pogone u području prijevoza kao javna dobra u općoj uporabi koja su definirana posebnim zakonima i propisima i/ili na aktivnost čišćenja, dokazuje se Izjavom prijavitelja (Obrazac 2);* *Iznimno, ukoliko se operacije odnose na infrastrukturne građevine, infrastrukturu i pogone u području prijevoza koja nisu u pravnom režimu dobra u općoj uporabi; dokazuje se Dokazom o vlasništvu ili pravu korištenja infrastrukture i pogona, a koji mogu biti sljedeći: (I) izvadak iz zemljišne knjige iz kojeg je vidljivo da je prijavitelj vlasnik, nositelj prava građenja ili služnosti, (II)ugovor na temelju kojeg je prijavitelj stekao pravo vlasništva, pravo građenja ili pravo služnosti; (III) odluka nadležne državne vlasti na temelju koje je prijavitelj stekao pravo vlasništva, pravo građenja ili pravo služnosti; (IV) pisana suglasnost vlasnika na sve zahvate koji su predviđeni projektom, potpisana i ovjerena kod javnog bilježnika; te (V) svaki drugi pravni akt koji je dokaz o valjanoj pravnoj osnovi korištenja infrastrukture i pogona.".*Lokalne ceste su javne ceste koje su javno dobro u općoj uporabi u vlasništvu RH sukladno Zakonu o cestama.Slijedom navedenoga, prijavitelj dostavlja popunjenu izjavu Obrazac 2 kojom između ostaloga, pod materijalnom i kaznenom odgovornošću potvrđuje da se operacija odnosi na infrastrukturne objekte (zgrade), infrastrukturu i pogone u području prijevoza kao javna dobra u općoj upotrebi koja su definirana posebnim zakonima i propisima i/ili na aktivnost čišćenja;  (ako je primjenjivo). |